b'\n_START_ARTICLE_\nP\xc3\xa4iv\xc3\xa4n Tunnussana\n_START_PARAGRAPH_\nP\xc3\xa4iv\xc3\xa4n Tunnussana on pieni kirjanen, joka ilmestyy vuosittain ja joka sis\xc3\xa4lt\xc3\xa4\xc3\xa4 vuoden jokaiselle p\xc3\xa4iv\xc3\xa4lle kaksi raamatunlausetta ja raamatunlukuohjelman. Kirjanen alkoi ilmesty\xc3\xa4 alun perin Herrnhutissa Saksassa vuonna 1731 ja siell\xc3\xa4 se kootaan edelleen. Tunnusanan "is\xc3\xa4n\xc3\xa4" pidet\xc3\xa4\xc3\xa4n Herrnhutin veljesseurakunnan perustajaa Nikolaus Ludwig von Zinzendorfia._NEWLINE_Suomeksi kirjanen alkoi ilmesty\xc3\xa4 vuonna 1905, ja suomenkielinen painos on nykyisin noin 70\xc2\xa0000 kpl. Kirjasta kustantaa Suomessa Karjalan Evankelinen Seura. Kirjanen ilmestyy kaikkiaan yli 50 kielell\xc3\xa4, ja suomenkielinen painos on toiseksi suurin saksankielisen painoksen j\xc3\xa4lkeen.'